Diari Oficial de la Generalitat Valenciana


Sumari del DOGV 9683, del 14-09-2023 (2023/9334)

ACORD d'1 de setembre de 2023, d'incoació del procediment per a la declaració administrativa d'herència intestada a favor de la Generalitat i la seua adjudicació dels béns i drets.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9334


Data del document
:   01-09-2023

Organisme emissor


Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD d'1 de setembre de 2023, d'incoació del procediment per a la declaració administrativa d'herència intestada a favor de la Generalitat i la seua adjudicació dels béns i drets.  
 [2023/9334]  
Núm. d'expedient: ABI 145/2023.  
Causant: Concepción Giménez Ferrer. DNI: \*\*\*\*218\*\*  
Lloc i data de la defunció: València, 12 de juliol de 2015.  
Últim domicili: València.  
  
Antecedents de fet  
La Conselleria d'Hisenda, Economia i Administració Pública ha tingut coneixement, pel Jutjat de Primera Instància número 5 de València, del procediment execució hipotecària 1767/2022, en el qual es comunica la defunció de Concepción Giménez Ferrer, el 12 de juliol de 2015, en estat de viduïtat.  
En la documentació adjunta consten el certificat de defunció de Concepción Giménez Ferrer; una còpia de la demanda interposada per Gemma Donderis de Salazar, en nom i representació de Caixabank; la renúncia notarial a l'herència dels fills de la causant, Luis Vicente Pérez Giménez, José Carlos Pérez Giménez, Concepción Teresa Pérez Giménez, i de les netes de la causant Dulce Nombre de María Pérez Bardal i Ángela Pérez Bardal, filles de José Joaquín Pérez Giménez, fill de la causant premorta.  
No aporta el certificat d'actes d'última voluntat, per la qual cosa, aquesta administració el va sol·licitar.  
De les actuacions dutes a terme per aquesta direcció general, es constata que la causant va atorgar testament, en què va designar legataris i hereus els seus fills i netes, les escriptures notarials de renúncia dels quals consten en l'expedient, i que va estar empadronada a l'Ajuntament de València.  
Vist que no consta, en principi, l'existència de persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Concepción Giménez Ferrer, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, així com als registres i la resta d'arxius públics, la informació sobre la persona causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta Conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 1 de setembre de 2023.- El director general de Patrimoni: Antonio Joaquín Woodward Poch.